Mieke & Ingrid: June 2016
Universiteit is great en alles, maar mens kry letterlik nie tyd om enigiets anders te doen as werk en slaap nie. (Goed, dis 'n leuen. Binge watching van series gebeur ook gereeld.) Dit het 'n redelik existential krisis in ons lewens veroorsaak, want WANNEER GAAN ONS TYD KRY OM DIE BOEKE TE LEES WAT ONS ACTUALLY WIL LEES? Ons altwee swot talerige goed, so ons lees baie vir ons kursusse, maar jeesh. Ek kan nie juis fangirl oor daardie boeke nie. Veral nie as ek opstel na opstel oor die goed moet skryf nie. MAAR. Waar daar 'n wil is is daar 'n weg en ons kry darem hier in daar 'n boek of twee ingesqueeze wat na geanaliseer moet word nie.
Hier is die beste boeke wat ons sover hierdie jaar gelees het:
Ek weet wat jy dink. "Seriously? Nog 'n soppy romantiese boek met banale karakters en 'n voorspelbare storielyn?" NEE. Anna and the French Kiss is soveel meer as dit! Anna and the French Kiss volg die storie van Anna (duh) en haar lewe by 'n Franse skool waarheen haar pa haar gestuur het. Dit volg natuurlik haar liefdesverhaal met die uiters aantreklike Etienne St. Clair, maar ons gaan ook saam met Anna op haar reis om aan te pas by 'n koshuis in 'n vreemde land en haar ontdekking van al die wonders wat Parys (soosin Frankryk) inhou. Hierdie boek was veral relevant tot ons lewens, omdat ons, net soos Anna, ook 'n "nuwe lewe" moes begin op nuwe vreemde plekke in die koshuis hierdie jaar. 'n Moet lees as jy al ooit 'n verandering soos dit ondergaan het, of as jy net in die bui is vir die oulikste romantiese storie wat jy nog ooit gelees het.
Hierdie boek het een van die interessanste storielyne waaroor ons in 'n lang tyd gelees het. Harry August leef sy lewe en ervaar alles soos 'n normale mens dit sal ervaar, maar wanneer hy doodgaan word hy weer gebore op dieselfde plek en op dieselfde manier, maar met al die herinneringe van sy vorige lewe. Dit gaan so aan in 'n oneindigende loop totdat hy uiteindelik honderde jare oud is, maar sy lewe begin elke nou en dan op dieselfde punt waar dit nog altyd begin het. Dit klink dalk confusing, maar as jy eers begin lees sal alles meer sin maak. Hierdie storie het hart, 'n tipe time travel en awesome karakters. Sci-fi liefhebbers sal hierdie een baie waardeer!
Nigh Film - Marisha Pessl
Hierdie een staan uit, nie net omdat dit my die heebie-jeebies gegee het nie, maar ook omdat ek dit gelees het in plaas van een van my voorgeskrewe boeke wat tot gevolg gehad het dat ek nie eintlik geweet het wat in die klas aangaan nie. Maar oh well. Ten minste het ek iets gelees. Hierdie boek is uniek omdat dit foto's, websites en koerantuitknipsels inkorporeer by die storie wat dit baie meer waar laat voel. Die storie gaan oor 'n ondersoekende joernalis en sy strewe om 'n cult fliek regisseur te ontmasker vir die monster wat hy is. Hy ontmoet vreemde mense op sy reis en beland in redelike groot moeilikheid elke nou en dan. Hierdie een is beslis nie vir mense wat lig in die broek is nie. My koshuisvriendinne het begin dink dat ek so bietjie mal is omdat ek heeltyd my deur van binne gesluit het terwyl ek Night Film gelees het, maar ek was nie bereid om enige kanse te waag nie.
Enigiemand wat my ken sal weet dat ek all about die apocalypse is. Ek is vas oortuig dat ek sal thrive in enige situasie wat die einde van die mensdom dreig. Ek doen ten alle tye soveel as moontlik navorsing oor enige moontlike apocalypse en daarom was Station Eleven 'n verpligte lees vir my. Dit gaan oor 'n reisende teatergroep wat rondtoer tussen verskillende gemeenskappe wat opgepop het nadat die meeste van die Aarde se populasie uitgewis is deur 'n dodelike virus. Die beste van alles? Hierdie teatergroep voer Shakespeare op! Die einde van die wêreld + Shakespeare? HOE WIL JY NIE HIERDIE BOEK LEES NIE?
Daar kom so nou en dan 'n boek oor jou pad waaroor jy nie kan ophou dink nie. A Court of Thorns and Roses is een van hierdie boeke. Dis 'n epic fantasy boek met karakters waaroor jy regtig omgee en 'n storielyn wat jou heeltyd op die punt van jou stoel hou. Dis 'n Beauty and The Beast hervertel, maar met Faeries as karakters en ook eintlik glad nie soos Beauty and The Beast nie. (Los my uit, dit maak sin.) Feyre is een van die badasste karakters ooit en moet nie eers dat ek begin praat oor Tamlin en sy perfeksie nie, want dan gaan hierdie artikel nog vir 'n baie lang tyd aanhou. A Court of Throns and Roses is deel van 'n trilogie, wat dalk alarmklokkies by jou kan laat afgaan, maar moenie bekommer nie! Hierdie is nie een van daai simple trilogie reeks wat prober geld maak deur een boek in drie op te chop nie. Dit werk. LEES DIT NET WANT ONS WIL NIE ALLEEN MOET ONS FEELS SIT NIE. (En kom huil gerus op ons Twitter skouers as die tweede boek in die reeks, A Court of Mist and Fury jou te veel emosies gee om alleen te hantter.)
Laat weet ons wat die beste boek is wat jy al hierdie jaar gelees het. Ons is altyd op die uitkyk vir iets nuuts om te lees.
As julle op hoogte wil bly van wat ons lees, wat ons beplan om te lees en wat ons dink van dit wat ons reeds gelees het, add ons gerus op Goodreads:
Kliek hier vir Ingrid s'n.
Kliek hier vir Mieke s'n.